
60 DR.31.5.2004 

 

yang lepas, suka dijelaskan bahawa terdapat beberapa sebab yang menimbulkan 
masalah tersebut seperti peserta-peserta tidak pergi ke tempat-tempat yang sepatutnya 
mereka pergi untuk mendaftar dan bas-bas yang ditempah lewat tiba di tempat 
berkumpul.  Walau bagaimanapun, perkara ini telah dapat diatasi pada hari pendaftaran 
tersebut hasil kerjasama pelbagai pihak. 

Tuan Yang di-Pertua, mengenai saranan untuk membuat saringan yang lebih 
terperinci sebelum memilih jurulatih program oleh Yang Berhormat bagi Kelana Jaya, 
kementerian telah pun mengambil pendekatan untuk menghantar setiap jurulatih yang 
terpilih mengikuti Kursus Kejurulatihan (Training of Trainers) yang bertujuan untuk 
menilai keupayaan tenaga pengajar dan memberikan kefahaman sepenuhnya tentang 
modul-modul yang dijalankan.  Hanya jurulatih-jurulatih yang berkelayakan akan 
dikeluarkan surat tawaran untuk menjadi tenaga pengajar.  Walau bagaimanapun, 
kualiti dan kewibawaan tenaga pengajar akan dikaji semula oleh Jabatan Latihan 
Khidmat Negara. 

Tuan Yang di-Pertua, untuk makluman juga, setiap lapisan pegawai dan 
petugas PLKN telah dibekalkan dengan rujukan bidang tugas masing-masing.  
Kesemua pegawai dan petugas ini telah menghadiri seminar khas tentang tugas dan 
peranan mereka.  Setiap pengarah kem dan komandan kem telah diberikan juga 
Manual Pengurusan Kem IPTA untuk rujukan bidang tugas masing-masing. 

Rujukan Kelakuan (Code of Conduct) bagi setiap pegawai dan petugas turut 
terkandung dalam Buku Panduan Peraturan Dan Disiplin PLKN yang dibekalkan pada 
setiap kem latihan.  Arahan-arahan mengingatkan tentang kelakuan pegawai, jurulatih 
dan petugas di kem-kem latihan dikeluarkan oleh Jabatan Latihan Khidmat Negara dari 
semasa ke semasa. 

Bagi mereka yang ingkar kepada panduan peraturan dan disiplin yang 
dikemukakan, Jawatankuasa Disiplin Peringkat Kementerian telah ditubuhkan untuk 
memutuskan tindakan segera terhadap mana-mana laporan salah laku yang diterima 
oleh Jabatan Latihan Khidmat Negara.  Maka permintaan Yang Berhormat bagi Kelana 
Jaya untuk diadakan Terms of Reference dan Code of Conduct bagi rujukan pegawai, 
jurulatih dan petugas PLKN sememangnya telah dilaksanakan. 

Tuan Yang di-Pertua, Yang Berhormat bagi Kelana Jaya turut menyarankan 
agar kementerian mengkaji semula modus operandi keseluruhan PLKN yang 
melibatkan pengurusan logistik, pengangkutan, pembekalan barangan makanan, 
penyeliaan kem dan prasarana kemudahan keselamatan dan kawalan.  Melalui 
rancangan peningkatan aspek-aspek pembangunan dan logistik yang dikemukakan 
semasa penilaian semula PLKN kelak, semua modus operandi yang dikenal pasti dapat 
dipertingkatkan melalui penambahbaikan proses sistem kerja yang terlibat. 

Kerajaan juga sedang mengkaji keperluan menambah kem-kem  latihan dan 
memperbaiki prasarana-prasarana yang sedia ada sebelum melaksanakan cadangan 
menambah jumlah pelatih.  Berdasarkan kajian tersebut, kementerian akan dapat 
mengenal pasti kemampuan pelaksanaan PKLN di kem-kem latihan bagi semua 
peserta.   

Berkenaan kem PLKN yang tidak sempurna seperti yang dibangkitkan oleh 
Yang Berhormat Padang Terap pula, suka dinyatakan bahawa kem-kem yang tidak 
sempurna adalah sedikit bilangannya.  Daripada 41 kem, cuma dua buah kem sahaja 
yang menghadapi masalah pada peringkat awal. Namun, masalah-masalah di peringkat 
awal ini telah dapat diatasi dengan segera oleh pihak pengurusan kem.   

Untuk makluman Ahli-ahli Yang Berhormat sekalian, rancangan 
pendokumentasian PLKN telah pun dimulakan dan dijangkakan akan selesai tidak lama 
lagi selepas peserta PLKN Siri Dua dan Tiga menamatkan latihan mereka pada 6 Jun 
ini.  

 Tuan Yang di-Pertua, dengan dakwaan Yang Berhormat bagi Ipoh Timur 
bahawa kerajaan telah melancarkan PLKN tanpa perancangan yang teliti, ingin 
ditegaskan di sini bahawa dakwaan tersebut tidak tepat.  Pelbagai pihak telah dirujuk 
dan pelbagai seminar dan perbincangan telah dijalankan sebelum PLKN dilaksanakan.  
Setiap fasa pembangunan dan modul-modul latihan telah dikaji dan diteliti sebelum 
dilaksanakan. Ini dibuktikan dengan kejayaan 25,888 orang peserta PLKN Siri Pertama, 
yang telah menamatkan latihan mereka dengan jayanya. 



yang lepas, suka dijelaskan bahawa terdapat beberapa sebab yang menimbulkan masalah tersebut seperti peserta-peserta tidak pergi ke tempat-tempat yang sepatutnya mereka pergi untuk mendaftar dan bas-bas yang ditempah lewat tiba di tempat berkumpul. Walau bagaimanapun, perkara ini telah dapat diatasi pada hari pendaftaran tersebut hasil kerjasama pelbagai pihak. Tuan Yang di-Pertua, mengenai saranan untuk membuat saringan yang lebih terperinci sebelum memilih jurulatih program oleh Yang Berhormat bagi Kelana Jaya, kementerian telah pun mengambil pendekatan untuk menghantar setiap jurulatih yang terpilih mengikuti Kursus Kejurulatihan (Training of Trainers) yang bertujuan untuk menilai keupayaan tenaga pengajar dan memberikan kefahaman sepenuhnya tentang modul-modul yang dijalankan. Hanya jurulatih-jurulatih yang berkelayakan akan dikeluarkan surat tawaran untuk menjadi tenaga pengajar. Walau bagaimanapun, kualiti dan kewibawaan tenaga pengajar akan dikaji semula oleh Jabatan Latihan Khidmat Negara. Tuan Yang di-Pertua, untuk makluman juga, setiap lapisan pegawai dan petugas PLKN telah dibekalkan dengan rujukan bidang tugas masing-masing. Kesemua pegawai dan petugas ini telah menghadiri seminar khas tentang tugas dan peranan mereka. Setiap pengarah kem dan komandan kem telah diberikan juga Manual Pengurusan Kem IPTA untuk rujukan bidang tugas masing-masing. Rujukan Kelakuan (Code of Conduct) bagi setiap pegawai dan petugas turut terkandung dalam Buku Panduan Peraturan Dan Disiplin PLKN yang dibekalkan pada setiap kem latihan. Arahan-arahan mengingatkan tentang kelakuan pegawai, jurulatih dan petugas di kem-kem latihan dikeluarkan oleh Jabatan Latihan Khidmat Negara dari semasa ke semasa. Bagi mereka yang ingkar kepada panduan peraturan dan disiplin yang dikemukakan, Jawatankuasa Disiplin Peringkat Kementerian telah ditubuhkan untuk memutuskan tindakan segera terhadap mana-mana laporan salah laku yang diterima oleh Jabatan Latihan Khidmat Negara. Maka permintaan Yang Berhormat bagi Kelana Jaya untuk diadakan Terms of Reference dan Code of Conduct bagi rujukan pegawai, jurulatih dan petugas PLKN sememangnya telah dilaksanakan. Tuan Yang di-Pertua, Yang Berhormat bagi Kelana Jaya turut menyarankan agar kementerian mengkaji semula modus operandi keseluruhan PLKN yang melibatkan pengurusan logistik, pengangkutan, pembekalan barangan makanan, penyeliaan kem dan prasarana kemudahan keselamatan dan kawalan. Melalui rancangan peningkatan aspek-aspek pembangunan dan logistik yang dikemukakan semasa penilaian semula PLKN kelak, semua modus operandi yang dikenal pasti dapat dipertingkatkan melalui penambahbaikan proses sistem kerja yang terlibat. Kerajaan juga sedang mengkaji keperluan menambah kem-kem latihan dan memperbaiki prasarana-prasarana yang sedia ada sebelum melaksanakan cadangan menambah jumlah pelatih. Berdasarkan kajian tersebut, kementerian akan dapat mengenal pasti kemampuan pelaksanaan PKLN di kem-kem latihan bagi semua peserta. Berkenaan kem PLKN yang tidak sempurna seperti yang dibangkitkan oleh Yang Berhormat Padang Terap pula, suka dinyatakan bahawa kem-kem yang tidak sempurna adalah sedikit bilangannya. Daripada 41 kem, cuma dua buah kem sahaja yang menghadapi masalah pada peringkat awal. Namun, masalah-masalah di peringkat awal ini telah dapat diatasi dengan segera oleh pihak pengurusan kem. Untuk makluman Ahli-ahli Yang Berhormat sekalian, rancangan pendokumentasian PLKN telah pun dimulakan dan dijangkakan akan selesai tidak lama lagi selepas peserta PLKN Siri Dua dan Tiga menamatkan latihan mereka pada 6 Jun ini. Tuan Yang di-Pertua, dengan dakwaan Yang Berhormat bagi Ipoh Timur bahawa kerajaan telah melancarkan PLKN tanpa perancangan yang teliti, ingin ditegaskan di sini bahawa dakwaan tersebut tidak tepat. Pelbagai pihak telah dirujuk dan pelbagai seminar dan perbincangan telah dijalankan sebelum PLKN dilaksanakan. Setiap fasa pembangunan dan modul-modul latihan telah dikaji dan diteliti sebelum dilaksanakan. Ini dibuktikan dengan kejayaan 25,888 orang peserta PLKN Siri Pertama, yang telah menamatkan latihan mereka dengan jayanya.